ming030890/wiki-yue-high-quality huggingface dataset:
羅致光

羅致光，GBS，SBS，JP（Law Chi-kwong，1953年11月1號—），係香港社會工作學者同政客，做過立法會社會福利界議員、扶貧委員會委員、勞工及福利局局長。

簡歷
羅致光祖籍廣東佛山市三水，畢業於聖公會呂明才紀念小學同埋喺英皇書院完成預科，做過匯豐銀行程式編寫員，喺1981年至2017年期間任教喺香港大學社會工作系（之後改名做社會工作及社會行政學系），期間識咗林鄭月娥，為佢後嚟嘅晉升有好大影響。佢喺1993年至1997年期間出任呢個學系嘅主任，喺加入政府前係呢個學系嘅副教授。
1990年，羅致光加入香港民主同盟，響1994年香港民主同盟同匯點合併成為民主黨，所以佢就做咗民主黨嘅元老。佢響民主黨期間，佢專門負責研究政府政策、長期幫手出選舉策略同埋分析民調，因而得到花名「白鴿黨大腦」。
響1995年至1997年期間，佢曾經出任立法局議員，並喺1998年至2004年期間出任立法會議員。佢亦曾經擔任多項公職，包括關愛基金專責委員會主席、扶貧委員會委員、策略發展委員會委員同統計諮詢委員會委員。
2017年，傳聞話香港行政長官林鄭月娥希望佢接任勞工及福利局局長，但係如果佢要做，就要退出民主黨。而民主黨表示，如果佢真係入政府，民主黨唔會挽留佢，但就相信唔會影響佢同民主黨嘅關係。6月，羅致申請退黨，民主黨第二日就批准咗。7月1號，羅致光正式就任勞工及福利局局長。
由於佢聲稱佢去過丹麥Mensa分會做IQ測試，結果IQ高達160，所以佢有「神童」、「神童局長」嘅外號。
2022年6月30號，羅致光正式卸任勞福局局長，由孫玉菡接任。

屋企
羅致光曾經結過婚，生咗一個仔一個女，但係最後離婚，離咗婚之後就冇再娶老婆。
河江市

河江市（越南文：Thành phố Hà Giang）係越南河江下轄嘅一個市。
河池金城江機場

河池金城江機場（粵音：ho4 ci4 gam1 sing4 gong1 gei1 coeng4）係喺中國廣西嘅一個機場，喺2014年嗰陣起好兼且開放畀人用嚟搭飛機。
河沙站

河沙站（粵拼：ho4 saa1 zaam6；英文：Hesha Station）係廣州地鐵6號綫嘅車站，2013年12月28號開放，位置喺荔灣區大坦沙嘅育賢路地底，隔籬冇幾遠就係廣州市第一中學高中部。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室，但廁所喺月台南邊。

站廳
河沙站凈係得一個站廳，不過由於隔籬係條規劃緊嘅道路工場關係，所以站廳整得好窄。凈係得兩條長嘅過街通道接埋一齊。而收費區喺地下一樓，有扶手電梯、專用𨋢同樓梯，去邊個樓層都得。車站入面凈係得一間便利舖同一個自助服務響度。

月台
呢個站有一個島式月台，喺廣州市第一中學東邊，規劃緊嘅主幹道隔籬。

商舖同自助服務
而家嘅河沙站入面得一間便利檔同1部自助服務設施響度畀乘客用。
商鋪
7-eleven

出入口
河沙站冚唪唥嘅出入口A出入口A出入口 B出入口附近B出入口附近
呢個站有2個出入口，分別係A同B。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺1997年嘅城市快速軌道交通線網規劃A方案入面話咗嗰時嘅3號綫（係而家嘅5號綫，唔冇同3號綫搞亂）就喺大坦沙入面整咗個站，而呢個站嘅位就喺而家差唔多呢個位度。
後嚟喺2003年嘅方案5號綫唔喺大坦沙嘅北邊入去，而係6號綫西邊嗰橛喺去到黃沙之後唔過河，之後跟住黃沙大道嘅西邊河灘嗰度行，之後就轉入大坦沙嚟跟住橋中南路行落去，去到沙頭頂之後再繼續過河入金沙洲。而且重整咗呢個站出嚟，而車站嘅位就同之前1997年嘅規劃一樣。

施工
到咗2006年底，呢個站正式開始逳手起。而工程一直到2009年2月2號先至搞掂。

開通
到咗2013年12月28號嘅6號綫開通咗之後，呢個站正式開放。

利用狀況
河沙站係繼坦尾站之後，第二個喺大坦沙入面開放嘅車站。呢個站附近都係啲城中村同珠島花園北邊嘅居民區，重有間廣州市第一中學同巴士總站站場響度，所以呢個站都幾多人下。喺6號綫開通之前，啲居民全靠巴士出行或去到坦尾站嗰邊轉地鐵嘅。不過喺6號綫通咗車之後，喺河沙站附近住啲居民就唔使去坦尾站度坐車。所以呢個站嘅客流方面都幾多下。一到咗客流高峰期，甚至搞客流控制都有。
另外，喺每年9月1號到第二年寒假之前，農曆元宵之後到7月初，有好多喺廣州市第一中學高中部讀書嘅學生仔都喺呢個站落車，跟住行去學校嗰邊上堂嘅。
河沿大街

河沿大街（粵拼：ho4 jyun4 daai6 gaai1；簡化字：河沿大街；普通話讀音：héyándàjīe）係中國北京嘅南北走向主幹道，喺東城區。南邊從東長安街同正義路嘅交界開始，一直去到北邊嘅地安門東大街。
另外，佢同隔籬嘅東黃城根街相平行。

敘述
全長2.8km，闊24米，雙向4車道。馬路分開咗南、北外兩條。

河沿大街嘅兩條道路，起點到終點
南河沿大街：從東長安街同正義路嘅交界開始，一直向北去到東華門大街同東安門大街嘅交界。
北河沿大街：從東華門大街同東安門大街嘅交界開始，一直向北去到地安門東大街。
河津

河津係中國山西運城一個縣級市，總面積593平方公里，人口40萬。
河津良一

河津良一（1992年5月22號—）係日本足球員，司職後衞，效力沼津青藍。
河沼郡

河沼郡（日文：河沼郡／かわぬまぐん Kawanuma gun */?）係日本福島縣嘅一個郡。
河津清三郎

河津清三郎，係日本嘅一個男藝人同埋演員。
河池

河池（壯語：Hozciz；普通話拼音：Héchí；英文：Hechi）係中國廣西壯族自治區轄下一個地級市，叫河池市。面積33500平方千米，人口409萬。郵政編碼547000。市人民政府喺金城江區。而家嘅市長係謝誌剛，市委書記係藍天立（壯族）。

史
秦朝以前，河池係壯族人聚居之地。秦朝時歸桂林郡、黔中郡。漢朝時歸郁林郡。隋朝時歸始安郡。宋朝時設“慶遠府”。元朝時設「慶遠南丹溪洞軍民安撫司」。明清時歸“慶遠府、思恩府、柳州府”；民國時歸“慶遠、武鳴、百色行政督察區”。到咗中華人民共和國嗰陣時，喺1965年設河池專區。2002年改為河池市。

政區
河池轄1市轄區、4縣、5自治縣、1縣級市。
市轄區：金城江區。
縣：南丹縣、天峨縣、鳳山縣、東蘭縣。
自治縣：巴馬瑤族自治縣、都安瑤族自治縣、大化瑤族自治縣、環江毛南族自治縣、羅城仫佬族自治縣。
縣級市: 宜州市。

人口
河池全市總人口409萬（2010年），其中城區人口32.5萬(其中壯族人口22.6萬)。

風俗
風俗同百色市相近，家下壯族聚居嘅鄉村地區同部分城鎮仍普遍使用壯語。

特產
特產有首烏、生地、茯苓、板蘭根、田七、砂仁、五倍子、蛤蚧、果子貍、山瑞。

名勝
名勝有喀斯特地貌景觀、原始森林、摩崖石刻、自然保護區（九萬大山、布柳河、穿洞河、三匹虎、玉裏）、宜州市下梘河、南丹溫泉、六甲小三峽、紅水河百裏畫廊、七百弄國家地質公園、水晶宮。

交通
鐵路：有黔桂鐵路、金紅鐵路同埋金城江、羅城、宜州、南丹四個大火車站。
公路：有宜柳高速公路、水任高速公路河（金城江區水任村至南寧北）、六宜高速公路（六寨至河池、河池至宜州高速）同埋金宜一級公路、黔桂210國道。
水運：有紅水河、龍江、刁江、盤陽河、清水河、澄江、大小環江、布柳河、下梘河，船運方便。

歷史人物
馮京（1021-1094），宜州龍水人。三元及第。做過宋朝禦史中丞，後尾做咗樞密使。
韋拔群（1894-1932），東蘭縣人，壯族。係中國早期農民運動三大領袖（毛澤東、彭湃、韋拔群）之一。

現代人物
鬼子（1958-），羅城仫佬族自治縣天河鎮金城村人，仫佬族。係作家。
河沙路

河沙路（粵拼：ho4 saa1 lou6）係中國廣東廣州嘅三條東西走向道路，喺荔灣區大坦沙，冚唪唥喺橋中路開始，一直向東去到東海路。

名
條路因為喺大坦沙北邊嘅河沙村而改成噉嘅名。

敘述
河沙中路：全長348m，闊10m，雙向2車道。
河沙南路：全長674m，闊18m，雙向2車道。
河沙路：全長435m，闊12m，2車道，西向東嘅單行線。
聖古絲省

聖古絲省（Provincia de Santa Cruz）係阿根廷廿三省其中一個，喺國土南部，大西洋海邊，首府係里奧加耶哥斯。
聖嘉友

聖嘉友（St. Caius，又譯聖加猶，245年—296年4月22號）係羅馬天主教第28任教宗，283年到296年在位。
聖博義四世

聖博義四世（St. Boniface IV，又譯聖波尼法爵四世，550年—615年5月25號）係羅馬天主教第67任教宗，608年到615年在位。
聖啟德

聖啟德（又繙聖亞尼策，Pope Anicetus，92年—167年4月20號）係羅馬天主教第11任教宗，155年7月11號至166年4月20號在位。佢係敘利亞人，喺家下敘利亞嘅霍姆斯（阿拉伯文：حمص）出世。
聖嘉勒女書院

聖嘉勒女書院（英文：St. Clare's Girls' School）係香港一間資助女子中學，嚮香港島摩星嶺摩星嶺道50號，1927年創校。
聖占士公園站

聖占士公園站（英文：St. James's Park tube station）係英國倫敦地下鐵區域綫同環綫嘅車站，屬第1收費區，喺大倫敦西敏市。
聖卡塔蓮娜州

聖卡塔蓮娜州（葡文：Santa Catarina）係巴西南部一州，首府佛羅安那波里。
聖博義一世

聖博義一世（St. Boniface I，又譯聖波尼法爵一世，—422年9月4號）係羅馬天主教第42任教宗，418年到422年在位。
聖嘉禮一世

聖嘉禮一世（St. Callixtus I，又譯聖加理多一世，155年—222年10月14號）係羅馬天主教第16任教宗，217年到222年在位。
英健朗

英健朗（英文：Jim Ying，1995年9月21號—），綽號小占，而家係香港ViuTV合作藝人。

簡歷
「英健朗」係佢嘅真名，係香港少數姓英嘅人。佢出身醫護家庭，中學讀屯門浸信會永隆中學，大學喺香港理工大學讀精神健康護理學，本嚟準備做精神科護士，不過佢決定開展演藝事業，喺2016年出道，參演過舞臺劇，又喺ViuTV做節目主持。佢喺2019年同ViuTV解約並且參與《全民造星II》成為99名參賽者之一。
英國上議院

英國上議院（House of Lords of the United Kingdom），又叫貴族院（House of Peers），係英國國會嘅上議院，喺倫敦西敏宮開會。英國上議院嘅正式全名叫「大不列顛及北愛爾蘭國會尊敬嘅靈職及世俗貴族集合」（The Right Honourable the Lords Spiritual and Temporal of the United Kingdom of Great Britain and Northern Ireland in Parliament assembled）。
上議院嘅議員全部都唔係民選嘅。議員包括靈職議員同埋世俗議員。靈職議員代表國教英倫聖公會，由時任主教兼任。由於聖公會係英國國教，靈職議員同其他上議員有相同立法權力，但英國聖公會本身嘅憲制修訂亦需要靈職議員喺上議院提出，國會通過，先至算數。
世俗議員就分兩類，一類係世襲貴族，佔92席，每有空缺就由淨返嘅世襲貴族議員選一個貴族嚟填補；另一類係終身貴族，由君主按首相提議委任，人數冇上限。上議院議員可以兼任政府官員。
上議院開會時，議員分三邊坐。執政黨同靈職議員坐一邊；反對黨坐對面；中立議員就坐側邊打橫擺嘅凳，所以又叫橫凳議員(Crossbencher)。
英國國會嘅法例草案可以由政府喺英國下議院提出，亦可以由下議院或者上議院主動提出。法案要過晒兩院先至會成為法律。上議院負責審核英國下議院通過嘅法案，而且經常會提出修訂。一般情況下，上議院無權單方面廢除下議院通過嘅法案，但可以將具爭議嘅法案發還下議員重審，或者拖延法案生效日期最多一年，為英國嘅民主政制提供選票以外嘅一種權力制衡。上議院有自己獨立於下議院嘅支援設施，例如上議院圖書館。
每年國會開幕大典，君主都會喺上議院議事廳向全體國會議員致辭，內容一般由現屆政府提供，解釋嚟緊一年嘅立法計劃。終審法庭嘅崗位曾經由上議院轄下嘅上院法官包辦，直至2009年英國終審法院成立，立法、司法正式徹底分家。
英國人

英國人（英文：British），係指擁有英國國籍嘅人或英國公民。
而傳統嘅不列顛人 (Britons) 係包括英倫人，威爾斯人、蘇格蘭人、愛爾蘭人同凱爾特人（Celtic people）。大部分美國白人都係當年英國殖民北美嘅不列顛人嘅後代。
英國公共房屋

英國公共房屋（公屋），又叫做議會房屋（Council Housing）或者社會房屋（Social Housing）係英國喺2011年之前出租房屋嘅主要來源。到咗2011年，住喺私樓嘅家庭數量超過咗住喺公屋嘅家庭數量。
英國嘅公屋最初主要係由地方議會（Council）起嘅，所以又叫做議會房屋（Council Houses）；到咗上世紀80年代，非營利房屋協會（non-profit housing associations）起嘅公屋越來越多，所以依家啲公屋又叫做「社會房屋」（Social Housing）。喺技術嘅角度睇，議會房屋只係指地方議會擁有嘅房屋，不過喺好大程度上，議會房屋同埋社會房屋呢兩個術語係可以互換嚟用嘅。
喺1865年以前，窮人都係住私人房屋嘅。 後來，地方議會開始起屋俾窮人住，呢啲喺蘇格蘭叫做計劃（Schemes）屋嘅住宅裡面會有其他設施，例如學校同埋舖頭。 1950年代開始，議會開始起多層公屋同埋三、四層高嘅複式公屋，同時大規模咁起排屋。
建造議會房屋嘅目的係為低下階層提供唔太迫、品質良好嘅住宅，用合理嘅租金租俾佢哋。上世紀中葉嘅議會房屋，多數係排屋同埋半獨立住宅，通常喺附近會有學校、商舖，同埋其他設施。到咗上世紀70年代尾，接近三分之一嘅英國家庭係住喺公屋度。
喺1979年，因為立咗購買權法（Right to Buy legislation），議會開始將佢哋嘅公屋賣俾住客，而之後新起嘅社會房屋主要係由房屋協會開發同埋管理。喺2010年，大約有17%嘅英國家庭仍然住喺議會房屋，大約55%嘅社會房屋係由地方當局擁有。
英吉沙

英吉沙（維吾爾文：يېڭىسار ناھىيىسى‎，英文：Yengisar）係新疆喀什地區一個縣。縣城離喀什市區約62公里。
英吉沙東邊係莎車縣，南邊同西邊係阿克陶縣，北邊係疏勒縣。總面積3425平方公里，下轄1鎮13鄉。總人口28.4萬人，包括維吾爾、漢、回、烏茲別克、吉爾吉斯、哈薩克等民族。英吉沙縣係國家級貧困縣。
現任縣委書記係李東明，縣長係米日姑玉買爾。
絲帆魚

絲帆魚（粵拼：si1 faan4 jyu4*2；學名：Nematistius pectoralis），係一種分佈喺東太平洋下加利福尼亞到秘魯之間嘅熱帶魚。呢種魚自成一科，即係絲帆魚科（Nematistiidae）唯一嘅屬絲帆魚屬（Nematistius）之下只有佢一種魚。至於絲帆魚科嘅歸屬，傳統上放喺鱸形目（Perciformes），但近來有觀點認爲應該放喺鰺形目（Carangiformes）之下，呢個目歸Carangimorpha（德文：Carangimorpha）（個拉丁文可以寫成Carangimorphariae或者Carangaria）。絲帆魚嘅英文名叫做「Roosterfish」，意思係「鷄公魚」，呢個名出自佢好特別嘅樣：魚脊度有七條好長嘅背鰭，好似鷄公嘅鷄冠噉。
絲帆魚最長達1.6米、最重達50公斤。平均重9.1公斤。呢種魚唔係十分之好食，不過有啲地方當海鮮賣，現時比較多釣魚人釣來玩。
絲氨酸

絲氨酸（英文：serine）係一種氨基酸。
絲米

絲米（廣東地區讀si1 mai1，香港讀si1 mai5；符號：dmm；英式英文：decimillimetre；美式英文：decimillimeter；法文：décimillimètre）係一個長度單位。佢係1米嘅一萬分之一。
絲米成日用喺工業範圍入面。而家凈係得法語區啲人先至用佢，其他地區基本上都冇人用。
絲帶

絲帶係用絲織嘅布帶，單隻顏色，通常用嚟做裝飾，亦都可以做紀念或者表達立場用。

信息
絲帶顏色有特別意思，例如：
香港政治上，黃絲帶，代表撐佔中/反對政府；藍絲帶，代表撐差人/撐特區政府；綠絲帶代表中立。
國際性標誌方面，關注愛滋病防治問題，用紅絲帶，而香港有間性質相同機構叫衛生署紅絲帶中心。
絲滿

絲滿係日本沖繩縣一市，人口約莫6萬。
維基遊埠有呢篇旅遊嘅資源：絲滿（英文）
喺開放街圖（Open Street Map）嘅絲滿地圖。
維基同享有多媒體嘅嘢：Itoman,_Okinawa
絲綢之路：東方和西方的交流傳奇

《絲綢之路：東方和西方的交流傳奇》（法文：Marco Polo et la Route de la Soie，直譯：「馬哥孛羅同絲綢之路」）係由法國漢學家戴仁（英文：Jean-Pierre Drège）喺1989年出版嘅一本插圖專著（英文：Monograph），係「發現之旅」叢書第4冊。

簡介
自古以來，連接歐洲同遠東嘅絲綢之路就極具神祕感，延伸喺歐亞之間嘅崇山峻嶺同乾草原令旅途困難重重，然而馬哥孛羅嘅遠東之旅最終成行。本書記錄咗呢段歷史，以年代記體裁為讀者講述絲綢之路嘅歷史面貌。豐富嘅全彩插圖係呢本書嘅特色之一，包含咗一啲罕見圖片，例如羅漢造型嘅馬哥孛羅塑像。

評論
法國歷史學家方素華絲·圖班（法文：Françoise Aubin）為學術期刊《漢學研究》（Études chinoises）撰稿時講到，呢本書「文筆清新流暢，對日期、名稱、地圖、索引及各種歷史事件嘅呈現都好精準，係本非常實用嘅工具書。」
臺灣朝陽科技大學嘅一份讀物報告話：「呢本書嘅內容十分豐富，入面分別設咗不同時代及人物去講述有關遠古時代嘅地理、文化、戰爭、商業貿易同埋海、陸絲路，且亦提及咁多宗教方面嘅事蹟。[...] 本書嘅章節皆環環相扣，令人很容易回憶同連結相關事件。[...] 第四章對馬哥孛羅嘅介紹非常豐富，可話係本書入面很特別嘅章節。」
絲帽

絲帽又叫螺絲帽，係用嚟固定螺絲嘅零件，形狀係個環，外形多數係六角形，中間可以穿螺絲同埋扭實。
絲絲棉花糖

絲絲棉花糖（英文：cotton candy或者candyfloss）係隻美國發明嘅糖，用一碌棍仔捲起一大團糖絲，睇落好似一大團棉花咁。
絲綢之路

絲綢之路，簡稱絲路，係舊時大唐同西域（中亞）貿易嘅路徑，由中原一路向西北行，去到地中海東岸一帶。因為交易最多嘅貨係絲綢，所以就叫「絲綢之路」。

唐帝國嘅受益
大唐通過絲綢之路（夾對外戰爭同朝貢）獲得唔少嘅外國奴隸，主要有昆侖奴（黑奴）、胡姬（白奴）同埋高麗婢（朝鮮女奴）。
絲綢倉路

絲綢倉路（粵拼：si1 cau4 cong1 lou6）係中國廣東佛山嘅南北走向道路，喺南海區黃岐。北邊從龍德路開始，一直向南去到廣佛公路。

敘述
全長518m，闊9米，雙向2車道。
美選D.n.A

《美選D.n.A》（The Queen of D.n.A）係香港電視娛樂製作嘅真人騷選美節目，亦係香港電視史上頭一個實況選美節目。
節目名「D」同「A」分別代表魔鬼（devil）同天使（angel）。參賽者無條件同背景限制，就算有紋身、結咗婚甚至生埋仔，都可以參選。

選前
呢個節目喺2016年5月到6月公開招募參賽者，7月公佈20強佳麗名單。
2016年8月30號至9月12號期間嘅娛樂新聞節目《十五分鐘熱度》由候選佳麗主持，作為培訓用途，每集由兩位佳麗分別以Devil（魔鬼）及Angel（天使）角度主持節目。

初賽
個節目頭四集喺2016年9月25號至10月16號逢禮拜日22:30-23:30喺ViuTV播，由廿強入面選出十二強。11月19號22:45-23:45及11月20號至11月27號逢禮拜六及日22:30-23:30播，由十二強入面選出十強其中八強，12月3號禮拜六22:30-23:30播出復活賽選出另外兩強，十強就會去海外受訓，天使組去日本，魔鬼組去泰國。12月4號至12月11號逢禮拜六及日22:30-00:00播出海外受訓過程兼且選出埋八強。

決賽
《美選D.n.A 決賽》喺12月18號禮拜日晚黑8點30分喺邵氏影城舉行，由ViuTV99台現場直播成個賽事，同全港觀眾一齊見證Queen of D.n.A嘅誕生。嗰晚環節包括八強ladies著住華麗服飾parade、「不完美 最美」才藝表演、Dance Battle跳舞環節同埋由細路仔發問嘅問答環節等等。嗰晚評判包括主席評判譚詠麟、評判田北俊、雷頌德、丁子高、劉美君、周汶錡，同埋三位評判暨主持郭偉亮、方力申、火火，重有小司儀馮皓揚、梅浩霆及韓正謙，而大會司儀有駱振偉、黃心美及薛國斌，另外表演嘉賓有薛凱琪、林耀聲及三位Miss Tiffany's Universe佳麗Nhong Kangsadal、Mercury Belle及Mo Jiratchaya。
美酒加咖啡

《美酒加咖啡》係鄧麗君喺1972年出嘅嘅個人單曲，由林煌坤填詞，古月作曲。
美都餐室

美都餐室（Mido Cafe）係香港一間舊式茶餐廳，喺油麻地廟街63號，近眾坊街路口，1950年開張，餐室大致保留住嗰個年代嘅裝潢。
美里

美里（馬來話：Miri）係馬來西亞沙撈越第二大城市，喺沙撈越北部，汶萊隔離。人口大約36萬，佢係石油重鎮，亦係砂撈越最早嘅石油生產地。另外，亦有出產油棕櫚同橡膠。
美里喺北緯4度23分，東經113度55分。美里市中心喺美里河西岸，面向南中國海。美里市政局所管轄嘅範圍有26,777平方公里。

氣候
美里全年氣温平均、炎熱、潮濕多雨，屬於熱帶雨林氣候。
美里有兩個季候風季節，分別係西南季候風同東北季候風。每年10月至第二年2月係雨季，而3月至7月係旱季。
美里每年降雨量平均係250至380厘米，全年平均氣温大約23-32°C（74〜90°F）。

政區（美里縣）
美里縣總面積有4,708平方公里，下分兩個副縣：實務地副縣（Sibuti Sub-District）和尼亞副縣（Niah-Suai Sub-District）。

陸路
有公路連接沙撈越主要城市。
另外，亦有陸路去鄰國汶萊同鄰省民都魯。

水路
美里作為沙撈越第二大省份，由於大面積內陸地區都係熱帶雨林覆蓋嘅山區，美里嘅水路分別可以通向海外同埋內陸上游地區，其中拉峇南河口足以畀排水量6000頓貨輪停靠，同時亦係水路聯繫上游一個據點。

航空運輸
美里機場
美里機場搭客人次係繼吉隆坡國際機場、古晉國際機場、檳城國際機場、亞庇國際機場之後成為聯邦第五繁忙機場。美里機場主要航線目的地包括吉隆坡、新加坡、亞庇、檳城、古晉、新山等。
英皇娛樂

英皇娛樂集團有限公司（粵拼：jing1 wong4 jyu4 lok6 zaap6 tyun4 jau5 haan6 gung1 si1，英文：Emperor Entertainment Group，簡稱：EEG）係英皇集團旗下嘅演藝娛樂公司。佢主要業務包括本地唱片製作發行連音樂出版同埋藝人管理，前身係飛圖唱片。

集團事業
英皇娛樂在過去十年間所發行的音樂專輯及影音產品多達過千張，而英皇娛樂也有在其他大中華地區經營其他娛樂業務。

電子競技
G-Rex（中文：G-Rex）
2016年取得英雄聯盟台港澳區LMS職業聯賽（中文：LMS職業聯賽） Raise Gaming（簡稱: RG）之出賽資格以及戰隊經營權，並改名G-rex Gaming（簡稱: G-rex）。

旗下藝人
註 ＊: 由飛圖唱片發行。
英皇書院同學會

英皇書院同學會係香港一個舊生組織，由英皇書院喺1935年開始搞。1950年代呢個組織開始辦學，全盛時期有三間小學，而家都重有兩間。
英皇資本

英皇資本（Emperor Capital，港交所：0717），前名英皇證券，係香港證券金融公司，喺1993年成立，係楊受成旗下英皇集團嘅附屬公司，提供證券同期貨經紀服務。
英皇書院

英皇書院（King's College, Hong Kong）係香港一間男子官立英文中學，校舍嚮香港島西半山般咸道。

史
佢嘅前身係政府1879年喺第三街興辦嘅官立西營盤書院，1891年搬去薄扶林道。而家嘅般咸道校舍始建於1923年，喺1926年完工。西營盤學校同年搬去新校舍，並升格為英皇書院，完工三個月後校舍開始運作。1927年，校舍開始運作冇耐就被英國上海防衞隊臨時徵用作宿舍同埋醫院，1928年校舍還返畀學校。同年3月5號英皇書院由香港總督金文泰爵士主持揭幕典禮。
英皇書院校舍以紅磚建成，校舍嘅建築屬於傳統英式學校建築，校舍裏面擁有新古典主義風格嘅建築特色，拱形柱廊、飾有石柱嘅外廊、粗琢隅石、模製檐楣、圍繞窗戶嘅古典風格石砌緣飾等。而家除咗新翼外嘅整座英皇書院建築物已被香港古物古蹟辦事處評為法定古蹟。
英皇書院同學會小學

呢篇文或者呢段要 翻譯（或者由 zh:英皇書院同學會小學加料）。 請譯佢。
而家譯咗tpercent:5%，上次編輯：2022年6月28號 09:37。(翻譯指引)
英皇書院同學會小學「慎思篤行」位置上環必列者士街58號明細類津貼小學全日制小學（教學語言：英文）校訓「慎思篤行」成立1961年校監李傑之校長黃仲基校工人數36人網站http://www.kcobaps1.edu.hk/webpage/
英皇書院同學會小學（King's College Old Boys' Association Primary School）係香港島中西區一間小學，有兩處校舍，英皇書院同學會小學正校嚮上環必列者士街58號，校長係黃仲基先生。而第二校嚮普慶坊40號，校長係陳麗貞。
英皇佐治五世學校

英皇佐治五世學校（英文：King George V School，簡稱KGV，V讀做five）係香港英基學校協會屬下其中一間男女中學，嚮九龍城區靠背壟天光道2號。
英皇信使

英皇信使（King's Messenger或者Queen's Messenger）係英國政府機密文件信差，重要人物外訪時，就當貼身保鏢。
英皇道

英皇道係香港東區一條大馬路，由銅鑼灣高士威道（天后）開始，經北角到西灣河西嘅筲箕灣道，長大概4.2公里。
喺1935年，為咗慶祝國王佐治五世登基25年，呢條路由原本叫筲箕灣道改名做英皇道，一直到依家。
門牌號碼由1號柏景臺，去到1128號鰂魚涌康山花園第10座。以門牌號碼計，僅次於廣東道（門牌號碼最大係1239號）。
海漆

海漆（粵拼：hoi2 cat1；學名：Excoecaria agallocha）既係大戟科海漆屬入面嘅一個品種，又係一種落葉或半常綠喬木。而呢種植物喺印度、斯里蘭卡、泰國、柬埔寨、越南、菲律賓同大洋洲、中國嘅廣東同臺灣入面都可以搵到佢。呢樖嘢係一種有毒嘅植物。

毒性
呢樖植物有毒，會搞到皮膚生瘡、痕、甚至有皮炎都得；而樹汁方面，更加唔可以掂到個眼！因為樹汁會搞到隻眼出現暫時失明。講得誇張啲，重可以搞到永久性嘅失明都有。
海濱路

海濱路 (廣州)：喺廣東省廣州市南沙區。
海濱路 (深圳)：喺廣東省深圳市龍崗區。
海濱路 (珠海)：喺廣東省珠海市香洲區。
海濱路 (汕頭)：喺廣東省汕頭市，有兩條，分別喺金平區同南澳縣。
海濱路 (佛山)：喺廣東省佛山市禪城區。
海濱路 (湛江)：喺廣東省湛江市霞山區。
海濱路 (陽江)：喺廣東省陽江市江城區。
海濱路 (東莞)：喺廣東省東莞市，有兩條；分別喺虎門鎮同沙井鎮。
海濱路 (陽江)：喺廣東省陽江市江城區。

同佢差唔多名
巽寮海濱路：喺廣東省惠州市惠東縣。
東涌海濱路：喺香港大嶼山。
蓮花海濱大馬路：喺澳門氹仔。
黑沙龍爪角海濱路：喺澳門路環。
海潮

海潮（Heidi）係1992年電視劇《火玫瑰》入面一個角色，由溫碧霞飾演。
海潮自細喺孤兒院大，只可以寫信向佢嘅助養人喬立（溫兆倫飾）傾訴，但係兩個人總係緣慳一面。海潮遇返失敗多年嘅生母，先至知道家散人亡都係因為畀喬永發（王偉飾）所害，海潮重親眼睇住生母被害，加上喬永發要斬草除根，所以海潮決定要報仇；忍痛同初戀情人方有為（尹揚明飾）分手，詐家依同喬永發第三仔喬歷（羅嘉良飾）拍拖。喬立係喬永發第二仔，見自己鍾意嘅女仔同親細佬訂婚而唔可以向佢表白，感到忐忑不安。
海潮掌握咗喬永發嘅犯罪證據，向警方舉報，反而被牽連，為咗避禍，海潮畀喬歷呃咗出公海謀害，結果流落越柬邊界，受盡折磨摧殘。後來喺一次戰火入面逃出生天，但係就淪為乞兒。喬立放棄優厚嘅測師工作，千里搵海潮，二人終於見返，海潮畀喬立嘅真情打動，兩個人結婚，之後過住新生活。
但係海潮心底始終想報仇，最後終於令喬永發家散人亡。但係佢同喬立嘅一段情緣又點搞呢？
劇入面海潮呢個角色成為咗社會嘅焦點話題，而溫碧霞更加係憑住呢套劇一炮而紅。
海濱公園

海濱公園係嚮海邊起嘅公園，畀市民休憩同抖下。海濱花園入面通常有海景睇、有人鍾意釣魚、有公眾碼頭、有花草樹木、沙灘或者石灘、附近有泊車位同食肆咁。
海濱公園起出嚟，可以保證冇地產發展商再想嚮前面起屏風樓，咁近住海濱公園後面嘅樓通常會有個無敵大海景。
維基同享有多媒體嘅嘢：Esplanades
海澤街

海澤街（英文：Hoi Chak Street），係香港鰂魚涌一條馬路，由海裕街開始，去到海堤街同海光街交界。嗰度出名建築有嘉諾撒書院。
海溝

海溝（Oceanic trench）係指海洋入面窄長、水深超過三公里嘅一種海底地形。地球上最深嘅海溝係馬里亞納海溝。
羅鈞滿

羅鈞滿（Ronald Law Kwan Moon，1984年2月22號—）係香港藝人同埋歌手，2009年無綫電視第23期藝員訓練班畢業，做咗幾年無綫電視藝員。嚮2013年10月藝員歌唱比賽節目《星夢傳奇》終極決戰入到五強。佢喺2016年11月離開無綫電視。
羅雪妍

羅雪妍（英文：Uki Law，1994年12月13號—）係香港女藝人，出身香港浸會大學電影學院專科，主修導演。佢中學畢業後已經開始做模特兒，亦係一個美容YouTuber。2019年開始佢更參與拍ViuTV電視劇。喺2020年度香港小姐競選晉身最後十二強，跟住加入咗無綫電視。佢由2021年6月開始做《六合彩》主持。
羅里省

羅里省係亞美尼亞嘅其中一個省，面積3,799.0 平方公里，人口392,300。
羅鈺文

羅鈺文（英文：Yuki Law，1987年4月14號—）係香港新聞從業員。

簡歷
羅鈺文中學讀伊利沙伯中學，預科讀香港仔聖伯多祿中學，大學喺香港理工大學護理系畢業，曾經係註冊護士。佢2009年10月加入亞洲電視新聞部做記者同主播，到2010年5月離職後，讀香港中文大學新聞系碩士課程。碩士畢業後，佢2012年6月加入無綫新聞做互動新聞台主播同《天氣報告》主播，2013年開始主持《新聞提要》，2016年開始主持《香港早晨》。
羅雅爾

羅雅爾（Ségolène Royal，1953年9月22號—）係當今法國環境能源部長，2014年上任，佢本身係法國社會黨黨員。
羅陽高速公路

（中國高速公路代碼：粵高速S51）係中國廣東嘅一條高速公路，喺陽江同雲浮羅定地區之間。南邊從近海陵島嘅陽江港開始，一直向北去到雲浮羅定華石鎮下榃橋村。

工程
陽江港⇄陽春：2009年3月31號喐手起，2010年12月31號起好兼通車。
陽春⇄華石：2011年12月13號喐手起，預計2016年10月1號起好兼通車。
羅雅菲

羅雅菲（英文：Dorothy Lo）係香港女模特兒，拍過唔少廣告，亦有參演電影同電視劇。佢喺香港理工大學職業，主修市場營銷及公共關係，做過舞台幕後化妝師。
羅雲熙

羅雲熙（粵拼：lo4 wan4 hei1，1988年7月28號—），本名羅弋（粵拼：lo4 jik6），係中國大陸嘅男歌手同演員，佢喺四川成都出世，喺上海戲劇學院舞蹈學院畢業。
聖雅各伯

聖雅各伯（天主教譯名）或者聖雅各（新教譯名），係基督宗教嘅聖人，耶穌基督十二門徒嘅其中一位，亦係聖若望（聖約翰）個大佬。
聖雅各福群會

聖雅各福群會（St. James' Settlement）係香港一間慈善機構，總部喺灣仔石水渠街。聖雅各福群會現時係香港公益金受惠成員之一，接近五成經費來自社會福利署。

歷史
聖雅各福群會由聖公會何明華會督同啲熱心人士喺1949年創辦，最初名叫「聖雅各兒童會」，喺石水渠街北帝廟嘅一個偏廳開始推行兒童工作。1963年喺堅尼地道建成6層高會所（稱為「舊大廈」），服務漸趨多元化，由兒童同青少年服務拓展至長者同埋復康服務。1987年位於石水渠街嘅總會落成啟用。1990年開辦現時稱為「中西區長者地區中心」嘅首個灣仔區以外服務單位，其後陸續發展其他新服務單位，主要分佈港島北岸，由西環至柴灣，共有廿幾個單位，為唔同地區人士提供服務。
聖額我略納齊盎

聖額我略納齊盎（英文：St. Gregory Nazianzen，329年—390年1月25號），基督教譯拿先斯嘅貴格利，係一個聖師。佢喺公元329年喺今日嘅土耳其出世，373年成為主教，大概383年退任，1568年7月9號列為聖師。
聖雷定一世

聖雷定一世（St. Celestine I，又譯聖策肋定一世，—432年7月26號）係羅馬天主教第43任教宗，422年到432年在位。
聖雷莫

聖雷莫（意大利文：Sanremo）係意大利列古利亞因佩里亞省一座城，人口6萬。
聖達西一世

聖達西一世（St. Anastasius I，又譯聖亞納大削一世，—401年12月19號）係羅馬天主教第39任教宗，399年到401年在位。
聖阿育跎耶路

聖阿育跎耶路（Thanon Sri Ayuthaya）喺曼谷商業區嘅北面，行東西方向，呢度有舊時嘅皇宫──維曼默宫。一啲政府部門如泰王國外交部等。
聖靈

聖靈（天主教譯為聖神，景教譯為涼風、淨風、淨風王）係傳統基督教所信嘅三位一體上帝中嘅一個位格，其他兩個位格分別係聖父(即係耶和華)同聖子(即係耶穌)。係《聖經》入面，所指嘅無形、強大、神聖嘅靈（創世記1:2；使徒行傳2:18）。

史
聖靈嘅理解係最早同現今嘅基督宗教中係有分歧的。《聖經》從來無聲稱聖靈（聖神）為三位一體天主（上帝）中嘅一個位格。事實上，即使係最早嘅信經——《使徒信經》中，只係簡單咁宣認「我信聖靈（聖神）」。直到4世紀，教會發展三位一體嘅神學教義時，聖靈係上帝嘅說法先出現。教父亞他那修堅稱聖靈同聖父係同質。另一位君士坦丁堡主教馬西頓紐斯（Macedonius），佢提出聖靈係被造者同聖靈嘅地位次於聖父同聖子嘅主張。結果，佢嘅主張隨即被視為反聖靈派。
既然第一次尼西亞公會議（公元325年）之後，三位一體嘅聖父同聖子嘅地位已經奠下。至於聖靈（聖神），《天主教歷史淺談【上二十三】》指出:「凱撒勒雅的主教巴西略（Basilio,330-379）用古希臘哲學家柏拉圖的思想作了一番神學思考，寫了一部《論天主神聖》（拉丁文：De spiritu sancto, 公元374年）的書，他在著作中指出聖神與聖父和聖子是同性同等的。」聖靈係三位一體上帝（天主）嘅討論，被提到第一次君士坦丁堡公會議（公元381年）上。結果，教會係修定《尼西亞信經》時，加上「我信聖靈，是主，是賜生命的，從父出來，與父、子同受敬拜，同受尊榮」。從此，聖靈係三位一體上帝嘅地位才被確認。
但係，《尼西亞信經》中用詞，東西部教會對聖靈係從父出來或從父和子出來嘅理解出現分歧，基督教稱之為和子句爭辯。呢個分歧最終變咗做基督教嘅第一次大分裂嘅因由之一。而今日嘅基督新教，一般接受西部教會（即今日嘅天主教）所用文句——聖靈係「從父和子出來」。
美幌町

美幌町（日文：美幌町／びほろちょう Bihoro-chō）係日本北海道鄂荷次克綜合振興局網走郡嘅一個町。美幌町喺2022年6月30號人口有18,318人，總面積有438.41平方公里（169.27平方英里）。
美度石士郡

美度石士郡（Middlesex）乃英倫39廢郡之一，地處英格蘭之東南。1965年英國政區編排改革時廢咗美度石士郡，絕大部分地方歸入大倫敦。
美式民主

雖然美式民主喺字面上並無褒貶，但係喺實際應用上，多數係一個中國共產黨同埋唔同地方親中派別形容美國現時實行嘅民主制度嘅一個貶義詞。中共官媒同親中派聲音，不時會使用呢個詞語去批評美國現行嘅政治制度，有時亦會用呢個詞語嚟指控香港泛民主派人士盲目相信歐美澳紐等地國家廣為採納嘅民主制度。
美山聖地

美山聖地（粵拼：mei5 saan1 sing3 dei6；越南文：Thánh địa Mỹ Sơn／聖地美山）喺越南廣南省濰川縣，係西元4世紀到14世紀占婆君主主持起嘅印度廟建築群，專門供奉濕婆。其中至出名嘅係拔陀羅濕婆廟（梵文羅馬字轉寫：Bhadresvara）。
1999年，被定作世界文化遺產。
美年達

美年達（英文：Mirinda）係百事公司嘅生果味汽水牌子，主要係出產橙味，亦有其他口味。
美式咖啡

美式咖啡（Caffè Americano）係咖啡嘅一種，將特濃咖啡加滾水溝淡，沖出嚟嘅味道要睇咖啡同水嘅比例。
美式足球

美式足球（英文：American Football）係源自英式欖球，係欖球運動嘅一種。
美式16波

美式16波（粵拼：mei5 sik1 sap6 luk3 bo1），又嗌8波（baat3 bo1），係桌球運動嘅其一項目，亦係全球各地比較流行嘅桌球項目。比賽時，檯上面會放16隻波（其中一隻係白波，凈低嗰15隻係彩波），附近有6個袋窿。

歷史
呢種運動從1900年代初（有記錄話係1908年）出現，直到1925年先至開始流行，嗰時凈得7隻黃、7隻紅、1隻黑呢三種色嘅波。後嚟個玩法流傳到美國一帶之後先至發揚光大，發展到多咗綠、藍、紫、橙、啡同埋花色波。而凈得七黃七紅一黑嘅玩法喺英國同全球部分VIP桌球館都重流行緊。佢嘅規則直到1940年先至收入官方規則手冊入面 。

國際規則
美式16波嘅規則重有好大拗數，喺商業比賽、非商業比賽同業餘比賽、個人賽都有唔同嘅規則。但大多數都圍繞噉：

裝備
美式16波嘅正規方法各種波正規色同冧喺檯上嘅正規擺法（冧巴睇擺法）
波嘅裝備包括咗7隻花波同7隻色波，其中花波屬9～15號，色波屬1～7號，黑波屬8號，白波冇任何文字。
比賽用檯一般揀7×3.5英吋、8×4英吋、9×4.5英吋（三揀一）嗰種。有啲特殊挑戰場地（例如花式桌球比賽）會揀用其它非長方形嘅檯嚟比賽。

擺法
國際標準桌球用檯示意圖。圖入面嘅一點位用嚟擺15個彩波，黑線位用嚟擺白波。
比賽開始嗰時，最好用三角架擺波，不過一定要符合以下要求：
要排喺檯嘅闊行最中間位，長行喺中間偏向自己嘅½長度位，但唔畀黐檯邊或距離檯邊太近。
擺成隻等邊三角形且突出位面向檯最遠處，唔可以出現位置偏差或角度傾斜嘅情況。
8號波必須要擺喺堆波嘅中間位
三個角必須要擺成一花兩色或一色兩花嘅結構。
個個波之間必須要黐埋，唔可以鬆散。

開波
喺第一局開波之前，比賽多數用以下兩種方式嚟決定邊個開波：掟銀仔定白波鬥遠近。揀完先後準備之後比賽開始，白波凈可以擺喺長行喺中間偏向自己嘅對面½長度位，但唔可以黐檯邊。之後直接發波。
白波發出去之後，出現以下情況：

第一桿之後
打散啲波之後，唔理有冇波落袋，都唔會直接揀正你所需要打嘅係咩色嘅波，而係睇第二桿有冇波落袋。
若果第一桿出現白波落袋情況，白波凈可以擺喺發波區範圍射出去。

交換對手
打散啲波之後，跟住落嚟嘅比賽過程入面，凡係對陣兩位其中一方打完波之後出現冇波落袋情況就要換對方繼續打波。但出現以下情況嘅，對方可以執返白波出嚟放喺檯是旦邊個位打都得。
對方未先射中指定嘅波
對方發波之後冇掂到任何彩波
對方喺未打嗮指定波種落袋之前，發波之後掂到黑波嘅。
白波落袋或飛出檯（唔理有冇入到彩波都係噉）
冇波掂檯邊
打波時兩隻腳離開地面（除殘疾比賽或波檯冇另外提供準確桿之外）

點先至算贏
通過合法途徑入嗮冚唪唥嘅花波或色波之後，將8號波射入。
對方通過犯規嘅方式入咗8號波
對方得返8號波可以射時，連同將8號波同白波一齊射落袋或飛出檯。
對方將8號波飛咗出檯。

混亂規則制度
美式16波嘅規則比較亂，由於各組織辦嘅比賽都唔一樣。甚至坊間流行啲規則都唔一樣。有啲比賽開波入8號波時，圍繞直接判開波嗰位輸贏定執返重新打過；有啲比賽對犯規嘅白波擺法有要求：一係成個檯邊個位都得，一係凈限發波區；有啲比賽係開波之後凈入花波嘅凈可以打花波，凈入色波嘅凈可以打色波，兩種都入嘅係要繼續射指定波種先至限定射邊種波類。
舒梨大學

舒梨大學（英文：University of Surrey）係英國一間公立大學，喺英倫舒梨郡僑福，1891年創校，1966年升格做大學。
舒美狄

舒美狄（Alica Schmidt，1998年11月8號—）係位德國女子跑步運動員，主要跑4乘400米接力。佢曾經畀澳洲雜誌《Busted Coverage》選做「全世界最性感嘅女運動員」[未記出處或冇根據]。
舒淇

舒淇（1976年4月16號—），原名林立慧，係臺灣演員同模特兒，臺灣臺北出世。佢先後憑1996年電影《色情男女》同1998年電影《古惑仔情義篇之洪興十三妹》兩次攞香港電影金像獎最佳女配角獎。
舒蘭

舒蘭係中國吉林吉林市一個市，總面積4560平方公里，人口61萬。
舒維蓮

舒維蓮（德文：Schwerin、美倫堡－舒維蓮話：Swerin；中國大陸譯什未林、台灣譯施威林）係德國東北部嘅一個城市、美倫堡－前波瑪恩州嘅首都。
舒梨郡

舒梨郡（Surrey），地處英倫東南。郡府賴蓋特（Reigate；2020年前係京士頓，Kingston）。最大鎮係禾京。
舒氏

舒係唐人姓氏，喺《百家姓》裏頭排第123位。

名人
老舍：中國作家同戲劇家，原名舒慶春
舒力生：廣東演員
呢篇舒氏係同姓氏有關嘅楔位文章，重未寫完嘅。麻煩你幫手充實佢。
禾姆扎

禾姆扎（Łomża）係波蘭波德拉謝省一座城鎮，人口約莫6萬。
禾夫359

禾夫359係一粒喺獅子座嘅紅矮星，近黃道，距離地球約莫7.8光年，係已知離太陽系第五近嘅恆星。
禾寮墩

禾寮墩（Wo Liu Tun）係香港嘅山，海拔高324米，喺離島區，附近範圍劃咗入北大嶼郊野公園。
禾尼斯體育生體育會

禾尼斯體育生體育會（西班牙文：Club Deportivo y Cultural Sport Boys Warnes）係玻利維亞一足球會，1954年8月17號成立，總部喺禾尼斯（西班牙文：Warnes）。
2014年，禾尼斯體育生以最低工資簽咗時任總統艾禾莫拉利斯做中場球員，着10號波衫。
禾徑山路花園

禾徑山路花園，香港公園之一，遊樂場之一，喺粉嶺東面萊洞，梧桐河以北，沙頭角公路同禾徑山路交界，香園圍公路天橋邊，英文叫Wo Keng Shan Road Garden。行政上歸北區。設施有寵物共享公園，以及涼亭、陰棚、公園座椅、狗糞收集箱。公園全日開放。歸康樂及文化事務署管。園內禁煙。
禾寮坑遊樂場

禾寮坑遊樂場，香港公園之一，遊樂場之一，喺沙田火炭禾寮坑路，英文叫Wo Liu Hang Playground。行政上歸沙田區。設施有硬地球場，以及五人足球場。
葉維平

葉維平（粵拼：jip6 wai4 ping4；1926年—2017年8月30號）係中國大陸嘅政治人，廣西賀縣（今日係賀州八步區賀街鎮）人。1945年考到廣東廣州嘅中山大學法學系之後開始加入中共地下黨，期間先後喺廣州同香港做過地下學聯同地下黨嘅通水人員。大學畢業之後去咗粵湘贛三省交界做過東江教導營任政治服務員。國共內戰結束後亦先後做過廣州市經濟研究所長同黨組書記、廣州市第九屆人大教科文衛副主任同財經委主任，退休之後亦成為廣州市社會科學院離休幹部。
2017年8月30號15:43（UTC+8），佢喺廣州因為患病死咗，終年91歲。
葉維義

葉維義，JP（YEH V-Nee，1959年2月14號—）係香港行政會議前成員，新昌營造集團前執行主席，金威啤酒、信德集團、香港中旅、壹傳媒獨立非執行董事。
葉維義嚮哥倫比亞大學畢業，做過美國律師。

屋企
葉維義已婚，太太係香港社交界名人葉梁美蘭（Mira Yeh LEUNG Mei-lan），Mrs Mira Yeh着衫品味入選2006年英國時尚雜誌The Tatler Most Stylish Woman award in 2006。

葉庚年家族
葉維義係葉雨庵個太孫；葉庚年個孫；葉謀遵博士個仔。佢地都係浙江寧波人。

馬主生涯
佢喺1990年代中期開始喺香港賽馬會做馬主，名下賽駒包括：魔鬼教練、快啲啲、咇咇、納帕、納帕二號。
葉繼歡

葉繼歡（粵拼：jip6 gai3 fun1，1961年6月12號—2017年4月19號），係香港罪犯，外號大賊、賊王，曾經喺赤柱監獄坐過監。
佢響廣東汕尾市海豐出世，17歲偷渡去香港。
佢涉嫌1984年連環持械行劫案，尖沙嘴景福金行及中環置地迪生表行。然而由於證據不足，葉行劫罪唔成立，但處理贓物同無牌管有槍械罪成，被判囚18年，上訴後減刑至20年。
1989年8月4號，葉繼歡於赤柱監獄服刑期間訛稱肚痛，被押去瑪麗醫院檢查，其間借機逃脫。
葉繼歡匿藏兩年後，於1991年6月涉嫌同同黨打劫觀塘物華街5間金行，葉手持AK-47突擊步槍同警察駁火，掠奪價值1,000萬港元嘅金飾。1992年3月7號，葉繼歡再涉嫌糾黨打劫彌敦道謝瑞麟金行，同警察駁火12響，再掠100萬元金飾。3日後，佢再涉嫌同7名同黨持兩支AK-47同多支手槍打劫大埔道兩間金行，共搶得700幾萬元金飾，並向警察開60幾槍，更挾持人質，又向救護車開槍，導致3人受傷。葉被列為頭號通緝犯，懸紅100萬元通緝佢歸案。然而，葉繼歡從未被控涉及呢幾單持械行劫案。
1996年5月13號，葉繼歡同兩個同黨帶住大批槍械同埋三硝基甲苯潛逃回港於西環登岸，因上岸途中遇上軍裝巡邏小隊警員，警員見佢形跡可疑，上前查問，未幾葉繼歡急步向船跑去，隨後爆發槍戰，葉繼歡下身中彈就擒，從此下身不遂。1997年葉繼歡被判逃離合法羈押、無牌管有槍械及彈藥、使用槍械及彈藥意圖抗拒合法逮捕、意圖危害生命或財產而管有爆炸品罪名成立，共判監30年，連同1989年逃獄前未服完嘅刑期合共要服刑41年零3個月。1999年上訴庭改判佢入獄36年零3個月。其後佢再向終審法院就申請上訴許可，指上訴法庭判刑時未有考慮佢喺槍戰中受重傷導致永久傷殘，要求進一步減刑，但遭到駁回。
葉繼歡等唔到放監，2017年4月19號因為癌病晚期死咗，終年55歲。
葉翠翠

葉翠翠（Tracy Ip Chui Chui，1981年9月10號—），2005年度香港小姐冠軍。

感情生活
佢曾經同親中派政治人兼會計師唐業銓傳過緋聞。
佢喺2015年結婚，2017同2018年都生咗個囝，2019年8月9號宣佈有第三胎。
葉紫棱

葉紫棱（英文：Catherine Frond）原名葉漪嘉，係香港女藝人，係2018年參選亞洲太平洋國際小姐奪得季軍、 跨平台女神大獎以及緻萌健髮大獎。 曾合作拍攝的廣告品牌超過100個，當中包括Disneyland、Panasonic、HSBC等等，被賜予「廣告女王」嘅封號。葉紫棱亦活躍於參與電視劇、電影以及網劇嘅拍攝。葉紫棱 亦活躍於主持及司儀的工作，經常出席大型活動。
葉紫棱 《香港插畫及文創展5》司儀

簡歷
葉紫棱畢業於香港中文大學藝術系，後來因興趣而投身模特兒行列，選美後來再加入演藝圈。佢亦先後跟著名舞台劇演員韋羅莎、林立三、張錦程進修演技課程，希望成為一名出色嘅演員。

演出
呢個表唔完整，歡迎加料。
葉耀邦

葉耀邦（粵拼：jip6 jiu6 bong1，Yip Yiu Pong，1999年1月18號—）係香港籃球員，喺香港出世，而家[咩時候？]香港男子籃球代表隊嘅成員。
葉縣

葉縣係中國河南平頂山一個縣，總面積1387平方公里，人口82萬。
葉綠體

葉綠體（粵拼：jip6 luk6 tai2，chloroplast）係負責做光合作用嘅細胞器，佢含有嘅葉綠素會同太陽進行光合作用。
股東大會

股東大會（Shareholders Meeting）由全體股東組成，係公司嘅最高權力機構，分為年度股東大會（又稱週年股東大會；Annual General Meeting，縮寫AGM，直譯「年度大會」）同臨時股東大會。年度股東大會每年召開一次，應當於上一會計年度結束後嘅6個月內舉行；臨時股東大會則會喺特殊情形時喺法律規定期限內召開。股東會嘅議案投票通過與否並非取決於投票股東人數，而係由投票股東嘅持股比例加起來係咪超過冚唪唥股權嘅半數來決定，會議主要內容為選舉董事、監察人，決議盈餘分配、蝕撥補及其他重大議案。喺某啲國家如美國，部份股東如創業時嘅股東，可以喺股東大會獲得高過佢哋持股比例嘅投票權，例如持有一股股票但係擁有兩股股票嘅投票權。一般嚟講，股東會都係由公司嘅負責人（如董事長）親自主持。另外，為解答股東公司法令與財務問題，需要指派律師與會計師列席。

紀念品
喺一啲地方，如日本、台灣，召開股東大會前，部份公司會贈送紀念品畀股東，紀念品嘅內容大多為：
價廉嘅日常生活用品，如米、手電筒
公司自己生產嘅產品，如台塑集團贈送自家生產嘅洗衣粉等
服務嘅優惠券、限定門票，如日本嘅電影公司贈送股東電影招待券、唱片公司舉辦剩係得股東可參加嘅演唱會等。
不過都有公司為降低成本，而唔送任何紀念品畀股東。

另類股東會
除咗一般嘅股東會外，有啲公司嘅股東會會加入額外嘅項目，例如鴻海集團曾喺股東會結束後招待與會股東到員工餐廳用餐。而波克夏更將股東會擴大舉辦成幾日嘅嘉年華會，旗下嘅各公司會設攤展示。
股骨

股骨係躉嘅髖關節到膝頭之間嘅長形骨，每邊大髀有一條，髖關節位連住盤骨，膝頭位連住脛骨同腓骨。

構造
股骨係大脾嘅唯一一條骨。
股骨天生係有些少靠中間咁樣對住膝頭哥，然後連住脛骨同腓骨。股骨-脛骨角度就係取決於股骨連住其他骨嘅角度。女人嘅盤骨通常都係厚啲，搞到佢哋靠中嘅角度大過男人。
肥仔水

肥仔水，又叫腸痛水，係BB仔嘅藥，成份包括碳酸氫鈉（梳打粉）、刁草油等等，專醫腸胃唔舒服，由英國藥劑師吳德物次（William Woodward）1851年發明。
股災

股災（英文：stock market crash）係指股價突然間急速下滑，搞到好多人同公司唔見好多錢。
肢

肢，又叫肢體，係指動物嘅手同腳。哺乳動物同各類四足總綱動物都有四條肢，所以叫四肢。
肥佬

肥佬 (原子彈)：美國掉落日本嘅第二粒原子彈，落咗喺長崎市工業區浦上山谷。
肢體語言

肢體語言（英文：body language）係指用身體行為而唔係語言嚟溝通。肢體語言包括塊面嘅表情、身體姿勢、手勢、眼珠嘅郁動... 等等。肢體語言動物同人類當中都有。
雖然肢體語言係溝通嘅重要組成部分，但大部分都係喺冇意識嘅情況下發生嘅。
肥

肥（Obesity）係講人有過量肥膏，影響健康，令人短命或帶病。太肥叫癡肥，要減肥維持健康，要做運動同節食。
肥嘅標準不時係用身體質量指數（BMI）嚟衡量，即係體重（公斤）除以身高（公尺）嘅平方:6 。西方人認為BMI大過7002294199500000000♠30 kg/m2 就係肥，介乎25到7002294199500000000♠30 kg/m2就係過重；一啲東亞國家採用更嚴格嘅標準，例如中華民國行政院衛生署（而家衛生福利部）喺2002年4月公佈，成人BMI≧27 就係肥，24≦BMI＜27 就係過重。但幼兒並唔適合用成人嘅BMI標準來評量。
肥胖會增加心血管疾病、第二型糖尿病、睡眠窒息症、某啲癌症、退化性關節炎同其他疾病發生嘅機會。而造成肥胖嘅主要原因通常包括熱量攝取過多、欠缺運動同體質問題等，其他例如基因缺陷、內分泌異常、藥物影響同精神疾病亦可能造成肥胖。有講法認為「肥胖嘅人係因為代謝慢，所以即使食得唔多亦會越嚟越肥」，但係直到目前為止科學證據傾向唔支持呢種論點。由於維持體重增加所需嘅能量，肥胖者能量消耗會比正常人多。

成因
睇埋：均衡飲食同口痕搵嘢食
人之所以會肥，成因可以有好多。
事實表明，成日飲同食甜嘢係會令到一個人吸收多咗好多糖份嘅，而攝取太多糖份往往會引致癡肥等嘅問題。
口痕搵嘢食亦被指會引致肥胖。一個人每次口痕搵嘢食都可以搞到佢一日多咗 200 至 300 卡路里。每日食兩三次已經會多咗成 600 至 900 卡路里—平常嘅成年女人每日需要 2000 卡路里左右，而平常嘅成年男人就每日需要 2500 卡路里左右，即係話一個人習慣咗口痕就去搵嘢食，分分鐘（喺卡路里吸收上）等同每日食多咗一餐。事實係健康方面嘅研究試過觀察啲減肥成功後肥返嘅人，發現佢哋之所以會肥返，其中一個主因就係佢哋習慣口痕搵嘢食。
葉健強

葉健強（粵拼：jip6 gin3 koeng4；1953年7月20號—）係中國嘅一位記者兼攝影師，廣東廣州人。做過羊城晚報攝影部主任、高級記者中國新聞攝影學會理事、廣東省新聞攝影學會常務理事同副秘書長。曾經拍過好多同廣州街景有關啲相而出名。

生平
葉健強喺1953年喺廣州嘅橫街窄巷入面出世，從細個開始見證咗廣州30年嚟嘅社會變遷。1971年加入攝影圈做廣州新聞圖片社學新聞部搞攝影工作。1980年加入羊城晚報做攝影記者，之後發佈咗一系列攝影作品，尤其喺1981年10月1號拍嘅「導彈行街」同1988年喺南海官窯嘅一間工廠入面拍外來妹啱落火車就去工作單位報到嘅相而引起好大轟動。1989年重喺廣州、佛山同中山市三地搞咗個人嘅單車橫跨美國攝影展覽。2002年，佢俾《城市畫報》大篇幅刊登咗佢廿年嘅街頭日記。2003年重向嶺南美術出版社出咗佢嘅攝影專集。2005年3月喺羊城晚報開咗《葉健強跑街》嘅攝影專欄。
葉偉平

葉偉平，香港電影工作者，曾經憑電影《正義迴廊》入圍第41屆香港電影金像獎最佳編劇。
葉佩雯

葉佩雯（Grace Ip Pui Man，1980年2月1號—）係香港女歌手同演員，做過日本音樂監製小室哲哉嘅徒弟，先後隸屬飛圖唱片同英皇娛樂。佢老公係歌手郭偉亮。
胡珠

胡珠，BBS，又名胡曜麟，香港親中陣營政治人、飲食界生意人，新光酒樓集團創辦人之一。而家係主席兼董事總經理。

選舉經歷
佢喺2000、2006、2011、2016、同埋2021年都有參與香港特別行政區選舉委員會界別（飲食界），並成功當選。
喺2016年，佢有份提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉。
胡琳

胡琳（英文名：Bianca Wu，1980年2月10號—），藝名小琳，係香港女歌手，2006年出道，作品主要係R&B風格。佢係廣東台山人，曾經響美國紐約讀書。
胡福特

胡福特（Mark Raymond Woodforde，1965年9月23號—）係一位澳洲前職業網球手。身高188厘米（6英尺2英寸），體重88公斤（195磅）。

球員生涯
胡福特係左手揸拍，1984年轉打職業賽，係最叻嘅雙打網球手之一。2000年退休。
胡瓜

胡瓜（1959年6月4號—），原名胡自雄，係臺灣藝人，1982年出道，主要做綜藝節目主持。佢個女胡盈禎同佢個仔胡釋安都係臺灣演員。
胡盈禎

胡盈禎（英文：Karen Hu，1984年12月9號—）係臺灣女演員，2004年出道。佢阿爸胡瓜都係臺灣藝人。
胡社生行

胡社生行（英文：Wu Sang House）係香港寫字樓，喺九龍旺角彌敦道655號，高26層，由合和實業創辦人胡應湘阿爸胡忠起，用咗胡忠阿爸胡社生個名命名。大廈1966年起好，係嗰時區內最高建築，圓碟形嘅頂樓開咗香港頭一間旋轉餐廳。餐廳1980年代改做酒樓，再喺1996年後改做寫字樓。
胡禮菲臘斯

胡禮菲臘斯（英文：Shaun Cameron Wright-Phillips，1981年10月25號—）係英倫足球員，司職翼鋒，亦曾出任輔鋒同埋翼衛等位置，家下效力昆士柏流浪。
簡單匹配係數

簡單匹配係數（英文：simple matching coefficient，SMC）係一種相似性量度。
攞兩件物件 A 同 B，每件都有 n 個二元（一係 0 一係 1）嘅特性，噉佢哋之間嘅 SMC 係：
當中
係 A 同 B 都係 0 嘅特性。
係 A 同 B 都係 1 嘅特性。
係「A 值係 0 而 B 值係 1」嘅特性。
係「A 值係 1 而 B 值係 0」嘅特性。